Estland

Estland (Ests: Eesti) is een land in 't noor'oôsten van Europa. Estland grens an Rusland in Letland. Ten noor'n van Estland gescheie deur de Finse Golf ligt Finland. D'n oôdstad is Tallinn, vroeher Reval enoemd. Estland is ietwat groôter dan Nederland, mar d'r weune slechts ruum 1,3 miljoen mensen. De taele Estisch is weer verwant an 't Fins.

Tot 1991 was Estland ongerdeel van de Sovjet-Unie. Sins 2004 is 't land lid van den Europese Unie.

Estland is te verdelen in tweê geografische zones: de kustregio in het noor'n en westen mie veenmoerassen, meren en eilan'n. De gemiddelde 'oôgte is ± 50 meter boven zeêniveau. Het oôs'n en het zuujen van het land bestaen uut een zandsteênplateau dat iets 'oôger gelegen is dan de rest van Estland. Het 'oôgste punt van Estland is de Suur Munamägi mie 318 meter.

Estland telt onheveer 1400 meren en 1500 eilan'n. De eilan'n maeken saemen onheveer 10% van het landoppervlak uut. De voo de kust gelegen eilan'n bin res'n van een ouwe kust. De groôste eilan'n bin Saaremaa (2670 km2) en Hiiumaa (990 km2). Ter vergelieking, Zeêland is onheveer 1700 km2 groôt.

 Lienks nae buten 
 Landenweb
 Britannica
 World Factbook
 City Population
 AlleCijfers
 Klimaatinfo 
 World Meteo. Org.
 Europese Unie


Categorie:Land